أروى بنت حرب و كنيتها "ام جميل" . هى الاخت الكبيره لـ أبوسفيان بن حرب ، وكمان بنت خالة خالد بن الوليد . مذكورة فى القرآن بـ (حمالة الحطب) . أروى بنت حرب بن امية بن عبد شمس بن عبد مناف بن قصي بن كلاب بن مرة بن كعب بن لؤي بن غالب بن فهر مامتها :صفية بنت حزن بن بجير بن الهزم بن رويبة بن سبيع بن عامر بن كعب بن عامر بن صعصعه بن معاوية بن بكر بن هوازن . اتولدت سنة 53 قبل الهجرة ، فى مكه . اتجوزت (علي بن جبير التغلبي) و خلفت منه ابنها البكر (جميل) و طلقها بعد مافتحت دماغه بكازوزه . والحكايه قالتها هند بنت عتبة : بعده كده اتجوزت عبدالعزى بن عبدالمطلب (ابولهب) و خلفت منه : معتب و عتبه و عتيبه و دره . وهما كانو جيران محمد فى مكه ، و ولادها عتبه وعتيبه متجوزين ام كلثوم و رقيه بنات محمد . بعد البعثه النبويه ، ابتدت عداوتها لمحمد ، و اتلمت على حزب اعداء محمد المكون من جوزها ابولهب و اخوها ابوسفيان و ابن خالتها خالد بن الوليد . و اول حاجه عملتها طلبت من ولادها الاتنين يطلقو رقيه و ام كلثوم ، وقالت ليهم : "رأسي برأسيكما حرام ان لم تطلقا بنتي محمد” .